*Les fotografíes de Menchén Tomàs i Oscarleon estaran disponibles una hora després de les desfilades
A les 19h, el dissenyador Oscarleon presenta " Oscar Leon - SS20 ", una proposta per a la primavera-estiu inspirada en el pas de la vida i la maduresa de l'ésser humà, que aposta per looks femenins i plens de glamur, el clàssic i sempre triomfant total black d'Oscar Leon, converteix una dona plena de glamur, misteriosa i enigmàtica amb un Smokey eye infinit i uns llavis mat en negre.
A les 20.30h, Menchén Tomas presentarà la proposta SS2020, una col·lecció inspirada en el Manhattan dels anys setanta, la música disco i Studio 54.
Tomás aposta per pantalons acampanats, americanes estructurades, vestits curts amb volum, colls infinits, plomes, acabaments amb biaix i encaix, i brodats i colors intensos i barreges impossibles: verd pistatxo amb fúcsia, rosa amb morats, brillantors, lluentons i, per descomptat, blanc i negre.
Teixits fabricats per artesans, brodats a mà, estampats únics...
La sinergia entre la dissenyadora i el pentinat creat per Redken aconsegueixen crear un look sexy i elegant que recorda a les dones dels anys 70.
Menchén Tomàs treu a la llum l'essència més pura de la femme amb un look delicat i clàssic de eyeliner vintage amb pestanyes infinites.
Aquest matí, el dissenyador Joaquin Verdú, ha estat el primer a desfilar amb el projecte Vú Barcelona, amb RENAISSANCE, una col·lecció que commemora els 40 anys de presència del dissenyador català en el món de la moda.
Lluny de ser un recull de la seva trajectòria, és el renaixement de l'essència del punt portada a l'actualitat.
Li ha seguit el dissenyador Eñaut amb la proposta " EXODUS", una col·lecció que parteix de la metàfora d'un viatge personal interior cap a l'exterior.
Teixits tècnics i majoritàriament rígids, formes voluminoses, diferents gruixos de encoixinats i siluetes acompanyades d'una gran quantitat de capes, protagonistes indiscutibles de la proposta del dissenyador.
Li ha pres el relleu la firma novaiorquesa Love Binetti amb " AW20", una proposta que personifica les sumptuoses siluetes desenfrenades de l'època daurada de la moda dels anys 80.
La col·lecció juga amb estampats opulents i una androgínia amb un toc de feminitat terrenal.
Pantalons de cintura alta d'estil dandi, estampats retro i vestits a mida, un maridatge perfecte entre un ventall modern d'inspiració escandinava i les formes de la dècada cosmopolita dels vuitanta.
Love Binetti ha cercat la màxima expressió d'una dona guerrera i empoderada.
Això ho aconsegueix a través d'un pentinat ètnic amb trenes laterals que van des de l'arrel a les puntes amb gran volum a la part frontal.
El dissenyador grec Yiorgos Eleftheriades ha desfilat amb la col·lecció INTERPLAY aw 20/21 wo/mens, una proposta amb capes superposades sobre siluetes fluides.
De confecció unisex i còmoda amb detalls intel·ligents, les peces del dissenyador combinen diverses textures: seda, llana, tweed, cotó, pell d'ovella ecològica, cuir ecològic i punt teixit a mà, buscant una nova fórmula de llibertat bohèmia urbana.
I l'ha seguit Pablo Erroz, per presentar la col·lecció " NON-SEASONAL-NS21 ".
Fidel a l'aposta de l'hivern passat, el dissenyador ha apostat per una col·lecció atemporal extensible a tot un any que uneix l'estiu i l'hivern i que apel·la a un consum responsable i respectuós amb el medi ambient.
Més info al web 080 i a les xarxes: